A körterügyfúró bogár. 
Irta Pásztor István. 
A körterügyfúró bogár, tudományos néven Anuthonomus 
cinctus Redtb. (é2iri Boh.), egy negyedfél miliméter hosszú orrmá- 
nyos bogár, melynek fejlődési viszonyait mindeddig egészen pon- 
tosan nem ismertük. Tekintettel arra, hogy e bogár kertészeti 
szempontból véve igen fontos, a mennyiben szembetünő károkat 
okoz, elbatároztam, hogy vizsgálat tárgyává teszem fejlődésének 
menetét, mert csak annak teljes ismerete után láthatunk iga- 
zán okszerű irtásához. Vizsgálataim eredményét közzétettem egy 
nagyobb dolgozatban !), melyből ez alkalommal a körterügyfúró 
bogárra vonatkozó fejezet egy részét bemutatom. 
A körterügyfúró bogár elterjedésének köre kisebb, mint az 
almavirágorrmányosé. Már kissé enyhébb éghajlatot kiván s ebből 
magyarázható meg az a jelenség, hogy Francziaországban (külö- 
nösen Páris környékén) és hazánkban nagyobb kárt tesz, mint a 
hűvösebb éghajlatú Németországban. 
Petéit csakis a körterügyekbe rakja; almarügyet sohase 
fertőz meg, mert az almarügy, a mely kisebb a körterügynél, szűk 
volna a petéből kifejlődő lárvának s ez elegendő táplálék híján 
nem bírna bogárrá fejlődni. Egynémely szerző szerint az almarü- 
gyet is megfertőzi ugyan petével a bogár, úgy hogy a lárva abban 
nevelkednék fel; de honi megfigyeléseink idáig még nem igazolták 
ezt az állítást, a mely alkalmasint csak tévedésen, t. i. 
három bogárnak, valamint a rügynek és bimbónak az összekeve- 
résén alapszik. A zavar itt olyan nagy, hogy még Kirchner 
közkézen forgó kézikönyve ?) szerínt is az Anthonomns piri Kollar 
lárvája nemcsak körte- és almarügyben, hanem még a körte- és 
1 Az  almavirág-orrmányos és a körterügyfúro bogár életmódja és irtása. 
(Kisérletügyi Közlemények IV. kötet 1901. 3. füzet. 6 szövegközti ábrával). 
2) Die Krankheiten und Beschádigungen unserer landw. Kulturpflanzen. 
Stuttgart, 1890. ; 
Rovartani Lapok 1902. április. 
